Kazvin

Kazvin (perz. قزوین; /kæzˈviːn/) je grad u Iranu i sjedište Kazvinske pokrajine. Smješten je pod padinama Alborza, oko 165 km sjeverozapadno od glavnog grada Teherana. Osnovač grada bio je sasanidski vladar Šapur II. pod kojim je grad bio poznat pod imenom Šad-Šapur. Kroz historiju je bio važnim strateškim mjestom s obzirom da je povezivao centralne iranske gradove i Perzijski zaljev sa sjeveroistočnim gradovima, Kaspijskim jezerom i Malom Azijom. Najveći procvat grad je doživio u drugoj polovici 16. vijeka kada je bio prijestolnicom Safavidske Monarhije. Kazvin je danas važno središte za proizvodnju, obradu i prodaju tekstila uključujući pamuk, svilu, kožu i baršun. Kazvin se nalazi na putu između Teherana i Tabriza, dva milijunska grada s kojima je povezan željeznicom. U gradu se nalazi velika elektrana Šahid Radžai koja osigurava 7% iranske proizvodnje električne energije. Prema popisu stanovništva iz 2006. godine u Kazvinu je živjelo 349.821 ljudi. Univerziteti Islamski slobodni univerzitet u Kazvinu Međunarodni univerzitet Imam Homeini Univerzitet Kar u Kazvinu Univerzitet medicinskih nauka u Kazvinu Univerzitet Pajam Nur u Kazvinu Univerzitet Radža Univerzitet Šahid Babai Univerzitet u Kazvinu Veze Kazvinska pokrajina Reference Vanjske veze (fa) Službene stranice grada Kazvina Arhivirano 2012-08-30 na Wayback Machine-u Ostali projekti